Diari Oficial de la Generalitat Valenciana


Sumari del DOGV 9315, del 07-04-2022 (2022/2747)

RESOLUCIÓ de 24 de març de 2022, de la Direcció General de Centres Docents, per la qual es concedeix l'autorització provisional, prevista en la disposició addicional segona, apartat 1, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, a les escoles infantils de primer cicle que figuren en l'annex.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9315

Data del DOGV
:   07-04-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/2747


Data del document
:   24-03-2022

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 24 de març de 2022, de la Direcció General de Centres Docents, per la qual es concedeix l'autorització provisional, prevista en la disposició addicional segona, apartat 1, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana, a les escoles infantils de primer cicle que figuren en l'annex. [2022/2747]  
  
  
Els expedients han sigut iniciats, dins del termini i en la forma escaient, a instàncies de la titularitat de les escoles infantils de primer cicle municipals que s'indiquen en l'annex.  
La Direcció General de Centres Docents ha comprovat, a través d'un informe tècnic, el compliment dels requisits esmentats en l'article 3 de l'Ordre 8/2011, de 23 de febrer, de la Conselleria d'Educació, per la qual s'estableix el procediment d'autorització provisional previst en la disposició addicional segona, apartat 1, del Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle d'Educació Infantil a la Comunitat Valenciana.  
Vistes la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; Llei orgànica 8/2013, de 9 de desembre, per a la millora de la qualitat educativa; el Decret 2/2009, de 9 de gener; l'Ordre 8/2011, de 23 de febrer, de la Conselleria d'Educació i el Decret 115/1990, de 9 de juliol, pel qual es crea el Registre de centres docents de la Comunitat Valenciana.  
  
En virtut del que es disposa en l'article 6 de l'Ordre 8/2011, resolc:  
  
  
Concedir l'autorització provisional, per al curs escolar 2022-2023, sol·licitada per la titularitat de les escoles infantils municipals que s'indiquen en l'annex, ja que compleixen els requisits que estableix la normativa aplicable.  
La present resolució tindrà efectes per al curs escolar 2022-2023.  
  
La present resolució s'inscriurà en el Registre de centres docents de la Comunitat Valenciana.  
  
Contra el present acte, que no posa fi a la via administrativa, podrà interposar-se un recurs d'alçada davant del secretari autonòmic d'Educació i Formació Professional d'aquesta Conselleria d'Educació, Investigació, Cultura i Esport, en el termini d'un mes a partir de l'endemà de la notificació de la present resolució, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
Per a les persones interessades que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 24 de març de 2022.- El director general de Centres Docents: José Joaquín Carrión Candel.  
  
  
ANNEX  
  
Codi: 15288062.  
Expedient 2022/049.  
Denominació genèrica: escola infantil de primer cicle.  
Denominació específica: Los Duendes.  
Titular: Ajuntament de Castelló de la Plana.  
Domicili: Grup Sant Llorenç, carretera de Ribesalbes, s/n.  
Localitat: Castelló de la Plana.  
Províncies Castelló i València  
Composició definitiva autoritzada:  
2 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 anys, amb 8 llocs escolars.  
- 1 unitat per a escolars de 2 a 3 anys, amb 15 llocs escolars.  
Composició provisional que s'autoritza:  
2 unitats d'Educació Infantil, primer cicle, distribuïdes així:  
- 1 unitat per a escolars de 0 a 3 anys, amb 11 llocs escolars.  
- 1 unitat per a escolars d'1 a 2 anys, amb 13 llocs escolars.  
  
Codi: 35208302.  
Expedient 2022/014.  
Denominació genèrica: escola infantil de primer cicle.  
Denominació específica: Aprenem.  
Titular: Ajuntament de Favara.  
Domicili: plaça de la Cultura, s/n.  
Localitat: Favara.  
Província: València.  
Composició definitiva autoritzada:  
4 unitats d'Educació Infantil, primer cicle, distribuïdes així:  
- 1 unitat per a escolars de 0 a 1 any, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 2 unitats per a escolars de 2 a 3 anys, amb 20 llocs escolars, cadascuna  
Composició provisional que s'autoritza:  
4 unitats d'Educació Infantil, primer cicle, distribuïdes així:  
- 1 unitat per a escolars de 0 a 2 anys, amb 8 llocs escolars.  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars d'1 a 3 anys, amb 15 llocs escolars.  
- 1 unitat per a escolars de 2 a 3 anys, amb 20 llocs escolars.  
  
Codi: 67884346.  
Expedient 2022/190.  
Denominació genèrica: escola infantil de primer cicle.  
Denominació específica: Municipal.  
Titular: Ajuntament de Catadau.  
Domicili: carrer Diputació, núm. 23.  
Localitat: Catadau.  
Província: València.  
Composició definitiva autoritzada:  
4 unitats d'Educació Infantil, primer cicle, distribuïdes així:  
- 1 unitat per a escolars de 0 a 3 anys, amb 11 llocs escolars.  
- 1 unitat per a escolars d'1 a 3 anys, amb 15 llocs escolars.  
- 2 unitats per a escolars de 2 a 3 anys, amb 20 llocs escolars, cadascuna  
Composició provisional que s'autoritza:  
4 unitats d'Educació Infantil, primer cicle, distribuïdes així:  
- 1 unitat per a escolars de 0 a 3 anys, amb 11 llocs escolars.  
- 2 unitats per a escolars d'1 a 3 anys, amb 15 llocs escolars cadascuna.  
- 1 unitat per a escolars de 2 a 3 anys, amb 20 llocs escolars.